APSTIPRINĀTS SASKAŅOTS Kokneses novada Bebru pagasta pārvaldes Kokneses novada Z/S “Pilslejas”

vadītāja \_\_\_\_\_\_\_\_\_\_ I.Pabērza īpašnieks \_\_\_\_\_\_\_\_\_\_\_\_\_U.Krievārs

**Stipendijas piešķiršanas kārtība Bebru pamatskolas**

**izglītojamiem**

**I VISPĀRĪGIE JAUTĀJUMI**

1. Stipendijas piešķiršanas kārtība (turpmāk tekstā-kārtība) nosaka kārtību, kādā Z/S “Pilslejas” piešķir stipendiju Bebru pamatskolas 5.-9.klašu izglītojamiem (turpmāk tekstā-izglītojamie), stipendijas piešķiršanas nosacījumus, apmērus un izmaksas kārtību.
2. Naudas balvas piešķiršanas mērķis ir atbalstīt un motivēt talantīgos izglītojamos, veicināt izglītojamo intelektuālo spēju attīstību un centienus kvalitatīvas izglītības iegūšanai.
3. Stipendiju izglītojamiem piešķir no Z/S “Pilslejas” fondiem.

**II STIPENDIJAS KOMISIJAS SASTĀVS UN PILNVARAS**

1. Katra mācību gada marta mēnesī Bebru pamatskolas direktore izveido stipendijas piešķiršanas komisiju (turpmāk tekstā – stipendijas komisija) šādā sastāvā:
   1. direktores vietniece izglītības jomā;
   2. direktores vietniece audzināšanas darbā;
   3. Bebru pamatskolas priekšmetu metodiskās komisijas vadītāja;
   4. pašpārvaldes pārstāvis;
   5. Z/S “Pilslejas” pārstāvis.
2. Stipendijas darbu vada tās priekšsēdētājs. Stipendijas komisijas sēde tiek sasaukta aprīļa/ maija mēnesī un tā tiek protokolēta. Stipendijas komisija ir pilntiesīga pieņemt lēmumu, ja sēdē piedalās vairāk nekā puse no stipendijas komisijas locekļiem.
3. Stipendijas komisija pieņemto lēmumu iesniedz Bebru pamatskolas direktorei.

**III STIPENDIJAS PIEŠĶIRŠANAS NOSACĪJUMI**

1. Stipendiju piešķir izglītojamiem, kuri priekšmetu olimpiādēs izcīnīja godalgotas vietas un guva lielāko punktu skaitu.
2. Izglītojamam, saskaņā ar šo noteikumu 8.punkta prasībām, tiek piešķirti sekojošie punkti:
   1. izcīnīta godalgota vieta starpnovadu (otrā posma) priekšmetu olimpiādēs:

8.1.1. par 1.vietu – 4 punkti;

8.1.2. par 2.vietu – 3 punkti;

8.1.3. par 3.vietu – 2 punkti;

9.1.4. par atzinību – 1 punkti.

8.2. izcīnīta godalgota vieta reģionālajās (trešā posma) priekšmetu olimpiādēs:

8.2.1. par 1.vietu – 7 punkti;

8.2.2. par 2.vietu – 6 punkti;

8.2.3. par 3.vietu – 5 punkti;

8.2.4. par atzinību – 4 punkti.

8.3. izcīnīta godalgota vieta Valsts (ceturtā posma) priekšmetu olimpiādēs:

8.3.1. par 1.vietu – 10 punkti;

8.3.2. par 2.vietu – 9 punkti;

8.3.3. par 3.vietu – 8 punkti;

8.3.4. par atzinību – 7 punkti.

9. Izglītojamiem, saskaņā ar 8.punkta un 9.punkta prasībām, vienāda punkta

skaita gadījumā tiks ņemti vērā augstākā posma priekšmetu olimpiādes

rezultāti.

**IV STIPENDIJAS APMĒRS**

1. Izglītojamam, saskaņā ar šīs kārtības 8.pukta un 9.punkta prasībām, atkarībā no kopā iegūtajiem punktiem, tiek piešķirta stipendija sekojošos apmēros:
   1. 1.vieta – 200,00 (divi simti) eiro;
   2. 2.vieta – 150,00 (viens simts piecdesmit) eiro;
   3. 3.vieta – 100,00 (viens simts) eiro;
   4. 4.vieta – 50,00 (piecdesmit) eiro.

**V STIPENDIJAS PIEŠĶIRŠANAS UN IZMAKSĀŠANAS KĀRTĪBA**

1. Direktoram ir tiesības pārbaudīt lēmumā norādīto informāciju un, nepieciešamības gadījumā pieprasīt papildus informāciju.
2. Bebru pamatskolas direktore izdod rīkojumu par stipendijas piešķiršanu un izmaksāšanu.
3. Stipendiju izmaksā 5.-8.klašu izglītojamiem mācību gada noslēguma dienā, 9.klašu izglītojamiem izlaiduma dienā.

**VI NOSLĒGUMA JAUTĀJUMI**

1. Grozījumus “Vienreizējās stipendijas piešķiršanas kārtībā Bebru pamatskolas 5.-9.klašu izglītojamiem” apstiprina Bebru pagasta pārvaldes vadītāja.
2. “Vienreizējās stipendijas piešķiršanas kārtība Bebru pamatskolas 5.-9.klašu izglītojamiem” stājas spēkā ar 2018.gada 24.oktobri.

Sagatavoja direktore L.Degtjareva 2018.gada 23.oktobrī